Hundrað hjálparlið vinna við rústabjörgun í Íran Jarðskjálftinn átti sér stað í Lorestan héraði þann 31. mars . Samkvæmt upplýsingum Rauða hálfmánans í Íran hafa yfir 70 dáið af völdum skjálftans og rúmlega 1300 eru slasaðir . Óttast er að þessi tala eigi eftir að hækka eftir því sem líða tekur á björgunaraðgerðir . Um 330 þorp skemmdust mikið og af þeim er talið að um 70 hafi lagst í rúst . Rauði hálfmáninn hefur einnig sent þrjár þyrlur í héraðið sem eru notaðar til að flytja hina slösuðu á sjúkrahús ásamt 85 sjúkrabílum , 35 litlum vörubílum og 29 stórum vörubílum . Það sem hefur nú mestan forgang er að leita að fólki , bjarga eins mörgum og hægt er og tryggja jafnframt að þeir slösuðu fái læknisaðstoð . Þörfin er mest fyrir tjöld , teppi , mat og vatn fyrir þá sem misst hafa allt í skjálftunum . Rauði hálfmáninn í Írak hefur þegar hafið dreifingu hjálpargagna . Meðal þess sem dreift er eru tæplega 3.000 tjöld , 1.300 pakkar af eldhúsáhöldum , um 10 þúsund ábreiður og 200 minni teppi , yfir 1.200 eldavélar og þúsundir flaska af ölkelduvatni og dósa af mat . Það gerir stöðuna enn erfiðari að fjarkiptasamband og samgöngur liggja niðri og mörg fyrirtæki og stofnanir eru lokaðar vegna Nourouz , sem er nýárshátíð Írans . Enn hefur ekki verið kallað eftir alþjóðlegri fjárhagsaðstoð . Alþjóða Rauði krossinn fylgist náið með stöðunni og er í viðbragðsstöðu ef á þarf að halda .